มีตุ่มขึ้นที่บริเวณหนังหุ้มอวัยวะเพศ และบริเวณขาหนีบวันแรกแสบผิวอัณฑะมากแต่ช่วงหลังๆเริ่มแห้งเป็นสะเก็ดเลยไม่แสบ ที่ก้นก็มีครับอยากทราบว่าผมเป็นอะไรครับ แล้วมีวิธีรักษาอย่างไรบ้างครับ
สวัสดีค่ะ อาการมีตุ่มขึ้นที่บริเวณหนังหุ้มอวัยวะเพศ และบริเวณขาหนีบดังกล่าวมานั้น อาจมีสาเหตุมาจาก ผื่นภูมิแพ้ผิวหนัง การติดเชื้อราที่ผิวหนัง ผื่นผิวหนังอักเสบจากการแพ้หรือการสัมผัส มักมีอาการคันร่วมด้วย และมีประวัติสัมผัสสบู่หรือน้ำหอมที่ไม่เคยใช้มาก่อน โรคหิด หรือเป็นโรคติดต่อทางเพศสัมพันธ์เช่นเริม หูดหงอนไก่ หูดข้าวสุกในเบื้องต้นไม่ไปแกะเกาบริเวณที่เป็น ใช้น้ำเปล่าสะอาดล้างเบาๆภายนอก ยังไม่เอายาอะไรไปทาเอง ถ้ามีผิวแห้งลอก อาจใช้วาสลีนทาให้ความชุ่มชื้นได้และสังเกตอาการค่ะ ถ้ายังมีอาการมากขึ้น ลุกลามไปยังหลายๆตำแหน่งในร่างกาย ตุ่มแดง มีตุ่มหนอง หรือมีปัสสาวะแสบขัดร่วมด้วย ควรรีบไปพบแพทย์เพื่อตรวจเพิ่มเติม